open-index/open-wikipedia-markdown huggingface dataset:
Βρύση Έβρου

*Για συνώνυμους οικισμούς στην Ελλάδα δείτε το λήμμα: [[Βρύση (αποσαφήνιση)]]*

Η **Βρύση** είναι πεδινό χωριό της περιφερειακής ενότητας Έβρου σε υψόμετρο 130 μέτρων.

## Γενικά στοιχεία
Η Βρύση βρίσκεται σε απόσταση 29 χιλιομέτρων βορειοδυτικά από το Διδυμότειχο και 27 χιλιομέτρων δυτικά από την Ορεστιάδα. Ως οικισμός αναφέρεται επίσημα το 1924 στο ΦΕΚ 194Α-14/08/1924 με το παλιό της όνομα *Μικρά Τραύα* να προσαρτάται στην τότε  κοινότητα Ελαφοχωρίου. Σύμφωνα με το Πρόγραμμα «Καλλικράτης», μαζί με το Ελαφοχώρι και τους Χιονάδες αποτελούν την τοπική κοινότητα Ελαφοχωρίου που ανήκει στη δημοτική ενότητα Μεταξάδων του δήμου Διδυμοτείχου ενώ σύμφωνα με την απογραφή 2021 έχει πληθυσμό 29 κατοίκους όταν με την απογραφή 2011 είχε 43.

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Διδυμοτείχου
Βρυσικά Έβρου

Τα **Βρυσικά**, είναι πεδινό χωριό της περιφερειακής ενότητας Έβρου σε υψόμετρο 60 μέτρων.

## Γεωγραφικά στοιχεία - αξιοθέατα
Τα Βρυσικά βρίσκονται σε κοιλάδα νότια του Ερυθροποτάμου σε απόσταση περίπου 17 χιλιομέτρων Δ.-ΒΔ. από το Διδυμότειχο και 27 χιλιομέτρων ΝΔ. από την Ορεστιάδα. Πολιτισμικά συμπεριλαμβάνεται στα χωριά των Μάρηδων, μιας ομάδας γηγενών Θρακών με δική τους ενδυμασία και γλωσσικά ιδιώματα. Όλη η κοιλάδα Ασβεστάδων - Κουφόβουνου - Βρυσικών μαζί με τις διπλανές καλλιεργούμενες εκτάσεις (αμπελώνες, οπωρώνες, χωράφια δημητριακών) και τη λοφώδη χώρα που καλύπτεται από βελανιδιές είναι καταφύγιο πουλιών και σύμφωνα με το Ευρωπαϊκό Οικολογικό Δίκτυο NATURA 2000 έχει κηρυχθεί Ζώνη Ειδικής Προστασίας για τα είδη: Λιοστριτσίδα (*Hippolais olivetorum)* και Παρδαλοκέφαλο (*Lanius nubicus*). Από το 2005 μια αγροτική οικία του χωριού μαζί με το πρόσκτισμα (φούρνο) έχει χαρακτηριστεί ως μνημείο αγροτικής κατοικίας *"διότι πρόκειται για ένα από τα ελάχιστα σωζόμενα δείγματα αγροικίας στην περιοχή του Έβρου, που διασώζει ενδιαφέροντα κατασκευαστικά στοιχεία και αποτελεί χαρακτηριστικό δείγμα της λαϊκής αρχιτεκτονικής στα τέλη του 19ου αιώνα"*.

## Ιστορικά στοιχεία
Στην περιοχή υπάρχουν ευρήματα που φανερώνουν συνεχή κατοίκησή της από την πρώιμη εποχής του Σιδήρου μέχρι τα βυζαντινά χρόνια. Κεραμικά όστρακα και λαξεύματα στους βράχους της περιοχής "Ζωντάν" χρονολογούνται γύρω στο 1000 π.Χ. ενώ έχουν βρεθεί πολλά νομίσματα (συλλογή Βρυσικιώτη) διαφόρων εποχών. Σύμφωνα με τον λαογράφο Αθανάσιο Γουρίδη, τον 16ο αιώνα γηγενείς Θράκες και καταδιωγμένοι από τους Τούρκους Πελοποννήσιοι ίδρυσαν στη σημερινή του θέση το χωριό γύρω από ένα πηγάδι. Το βάθος και το χρώμα του ήταν μαύρο και έτσι προέκυψε το όνομά *"Καρά μπουνάρ"* (σημαίνει Μαυροπήγαδο) που είχε το χωριό επί τουρκοκρατίας.

## Διοικητικά στοιχεία
Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Βρυσικών. Σύμφωνα με το Πρόγραμμα «Καλλικράτης», μαζί με τη Σαύρα αποτελούν τη δημοτική κοινότητα Βρυσικών που ανήκει στη δημοτική ενότητα Μεταξάδων του Δήμου Διδυμοτείχου και σύμφωνα με την απογραφή 2021 είχε πληθυσμό 125 κατοίκους, από 162 το 2011.

## Προσωπικότητες

* Αφροδίτη Λατινοπούλου, Πρόεδρος της Φωνής Λογικής, πολιτικός

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Διδυμοτείχου
Κεράνι Άρτας

Το **Κεράνι** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Το Κεράνι βρίσκεται στα όρια με την Περιφερειακή Ενότητα Τρικάλων στους πρόποδες των Αθαμανικών Ορέων (Τζουμέρκα) σε υψόμετρο 820 μέτρα. Απέχει περίπου 60 χιλιόμετρα ΒΑ. από την Άρτα και 16 χιλιόμετρα ανατολικά από το Βουργαρέλι (έδρα του δήμου). Αναφέρεται επίσημα ως ξεχωριστός οικισμός για πρώτη φορά το 1940 απογράφεται στην κοινότητα Τετρακώμου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Τετρακώμου, που υπάγεται στη Δημοτική Ενότητα Αθαμανίας του Δήμου Κεντρικών Τζουμέρκων και σύμφωνα με την απογραφή του 2011 έχει πληθυσμό 10 κατοίκους.

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Μεταβατικό Ισλαμικό Κράτος του Αφγανιστάν

Το **Μεταβατικό Ισλαμικό Κράτος του Αφγανιστάν**, ή αλλιώς **Αφγανική Μεταβατική Διοίκηση**, ήταν το όνομα της προσωρινής κυβέρνησης του Αφγανιστάν η οποία τέθηκε σε εφαρμογή από τη Λογιά Τζιργκά τον Ιούνιο του 2002. Διαδέχθηκε την προσωρινή διοίκηση η οποία καθορίστηκε από το Συνέδριο της Βόννης.

## Υπόβαθρο

Μετά την εισβολή στο Αφγανιστάν, ένα συνέδριο το οποίο πραγματοποιήθηκε στη Βόννη υπό την αιγίδα των Ηνωμένων Εθνών, οδήγησε στη δημιουργία της προσωρινής διοίκησης του Αφγανιστάν υπό την ηγεσία του Χαμίντ Καρζάι. Ωστόσο, αυτή η προσωρινή κυβέρνηση, η οποία δεν ήταν ευρέως αντιπροσωπευτική, σχεδιάστηκε να έχει διάρκεια έξι μηνών, προτού αντικατασταθεί από μία μεταβατική κυβέρνηση. Η μετάβαση σε αυτό το δεύτερο στάδιο απαιτούσε τη σύγκληση της παραδοσιακής αφγανικής «εθνοσυνέλευσης», της Λογιά Τζιργκά. Αυτή η «Έκτακτη Λογιά Τζιργκά» εξέλεξε νέο ηγέτη για το κράτος και όρισε τη μεταβατική διοίκηση, η οποία με τη σειρά της θα διακυβερνούσε τη χώρα για μέγιστη περίοδο δύο ετών, μέχρις ότου μία «πλήρως αντιπροσωπευτική κυβέρνηση» θα μπορούσε να εκλεγεί μέσω ελεύθερων και νόμιμων εκλογών.

## Παραπομπές


Κατηγορία:Πόλεμος στο Αφγανιστάν 2001 - 2021
Κατηγορία:Προσωρινές κυβερνήσεις
Κατηγορία:Πρώην κράτη της Κεντρικής Ασίας
Κατηγορία:Πολιτική του Αφγανιστάν
Σαύρα Έβρου

Τα **Σαύρα** είναι πεδινό χωριό της Θράκης στην Περιφερειακή Ενότητα Έβρου σε υψόμετρο 100 μέτρων.

## Γεωγραφικά - ιστορικά στοιχεία
Η Σαύρα βρίσκεται νότια του Ερυθροποτάμου σε απόσταση περίπου 21 χιλιομέτρων βορειοδυτικά από το Διδυμότειχο και 32 χιλιομέτρων νοτιοδυτικά από την Ορεστιάδα. Το χωριό ιδρύθηκε την περίοδο της τουρκοκρατίας από Τούρκους  πρόσφυγες της Ανατολίας και αναφερόταν με το όνομα *"Σουμπασκιοϊ"* (δηλαδή Πρωτονέρι). Με την  ανταλλαγή των πληθυσμών του 1923, εγκαταστάθηκαν περίπου 30 οικογένειες πρόσφυγες κυρίως από τις περιφέρειες Μακράς Γέφυρας και Σαράντα Εκκλησιών της Ανατολικής Θράκης, ενώ παρέμειναν αρκετές οικογένειες μουσουλμάνων, που τελικά εγκατέλειψαν την περιοχή το 1944. Στο χωριό ζουν και λίγες οικογένειες μουσουλμάνων Ρομά (κατσίβελοι). 

Ως οικισμός αναφέρεται επίσημα, μετά την Τουρκοκρατία, το 1924 στο ΦΕΚ 194Α-14/08/1924 να προσαρτάται στην τότε κοινότητα Βρυσικών. Σύμφωνα με το Πρόγραμμα «Καλλικράτης», μαζί με τα Βρυσικά αποτελούν την τοπική κοινότητα Βρυσικών που ανήκει στη δημοτική ενότητα Μεταξάδων του δήμου Διδυμοτείχου ενώ σύμφωνα με την απογραφή 2021 έχει πληθυσμό 108 κατοίκους και με την απογραφή 2011 είχε 142.

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Διδυμοτείχου
Σημείο ελέγχου Τσάρλι

Το **σημείο ελέγχου Τσάρλι** (**Checkpoint Charlie** ή **Checkpoint C**) ήταν το όνομα που έδωσαν οι Δυτικοί Σύμμαχοι στο πιο γνωστό σημείο διέλευσης του Τείχους του Βερολίνου μεταξύ του Ανατολικού και του Δυτικού Βερολίνου κατά τη διάρκεια του Ψυχρού Πολέμου (1947-1991).

Ο ηγέτης της Ανατολικής Γερμανίας, Βάλτερ Ούλμπριχτ, έκανε ελιγμούς προκειμένου να πάρει την άδεια της Σοβιετικής Ένωσης να κατασκευάσει το Τείχος του Βερολίνου το 1961 για να σταματήσει τη μετανάστευση και την αποστασία προς τα δυτικά μέσω του σοβιετικού συνοριακού συστήματος, αποτρέποντας τη διαφυγή από το κομμουνιστικό Ανατολικό Βερολίνο στο Δυτικό Βερολίνο. Το Checkpoint Charlie έγινε σύμβολο του Ψυχρού Πολέμου, αντιπροσωπεύοντας τον διαχωρισμό Ανατολής και Δύσης. Τα σοβιετικά και τα αμερικανικά τανκς ήρθαν αντιμέτωπα στην περιοχή κατά την κρίση του Βερολίνου το 1961.

Μετά τη διάλυση του Ανατολικού Μπλοκ και την επανένωση της Γερμανίας, το κτίριο στο Checkpoint Charlie έγινε τουριστικό αξιοθέατο. Σήμερα βρίσκεται στο Μουσείο των Συμμάχων στη συνοικία Ντάλεμ του Βερολίνου.

## Παραπομπές


Κατηγορία:Κτίρια και κατασκευές στο Βερολίνο
Κατηγορία:Ψυχρός Πόλεμος
Κατηγορία:Τείχος του Βερολίνου
Αγροτικόν Δημοκρατικόν Κόμμα

Το **Αγροτικό Δημοκρατικό Κόμμα** ήταν πολιτικό κόμμα στην Ελλάδα τη δεκαετία του 1930.

## Ιστορία
Το κόμμα συμμετείχε στις εθνικές εκλογές τον Ιανουάριο του 1936 κερδίζοντας μία έδρα στη Βουλή με το 1% των ψήφων. 

Οι εκλογές του 1936 ήταν οι τελευταίες πριν από τον Β' Παγκόσμιο Πόλεμο, καθώς το Καθεστώς της 4ης Αυγούστου ανέλαβε την εξουσία τον Αύγουστο και το κόμμα δεν επέστρεψε σε εκλογές μετά τον πόλεμο.

## Παραπομπές


## Πηγές
*  

Κατηγορία:Αγροτικά κόμματα
Κατηγορία:Πρώην πολιτικά κόμματα στην Ελλάδα
Μονή του Τσέλιε

Η **Μονή των Αγίων Αρχαγγέλων Μιχαήλ και Γαβριήλ του Τσέλιε** ή **Μονή του Τσέλιγιε** (σερβ. Манастир Ћелије, *Ćelije*) είναι μοναστήρι της Σερβικής Ορθόδοξης Εκκλησίας. Βρίσκεται σε οδική απόσταση 6 χιλιομέτρων νότια από την πόλη Βάλιεβο, στο Οκρούγκ Κολουμπάρα της κεντρικής Σερβίας, δίπλα στον ποταμό Γκράντατς. Η μονή ιδρύθηκε στα τέλη του 13ου αιώνα. Σήμερα περιβάλλεται από υψηλά δένδρα, ώστε δεν φαίνεται από μακριά.

thumb|right|Ο λιτός τάφος του Ιουστίνου Πόποβιτς στη Μονή
Η Μονή του Τσέλιε είναι περισσότερο γνωστή ως το μοναστήρι όπου έζησε τα τελευταία 31 χρόνια της ζωής του και απεβίωσε ο Ορθόδοξος θεολόγος και ιερομόναχος Ιουστίνος Πόποβιτς (1894-1979), ο οποίος αγιοποιήθηκε από τη Σερβική Ορθόδοξη Εκκλησία το 2010. Εκεί βρίσκεται και ο τάφος του, τόπος προσκυνήματος από πολλούς Σέρβους και γενικότερα Ορθοδόξους.

Η Μονή ανακηρύχθηκε από την κυβέρνηση της τότε Γιουγκοσλαβίας Πολιτισμικό μνημείο εξαιρετικής σημασίας το 1979 και ως τέτοιο προστατεύεται σήμερα από τη Δημοκρατία της Σερβίας.

## Παραπομπές


## Εξωτερικοί σύνδεσμοι

* Επίσημος ιστότοπος
* Η Μονή του Τσέλιε στο *www.discoverserbia.org*

Κατηγορία:Βάλιεβο
Τσελιε
Κατηγορία:Πολιτισμικά μνημεία μείζονος σημασίας στη Σερβία
Κατηγορία:13ος αιώνας στη Σερβία
Βοίβος

Ο **Βοίβος** κατά την ελληνική μυθολογία ήταν Θεσσαλός, γιος του Γλαφύρου ή Γλαφύρα και εγγονός του Μάγνητα. Ο Βοίβος έδωσε το όνομά του στη λίμνη **Βοιβηίδα** (στην αρχαία ονομαστική: *Βοιβηίς* ή *Βοιβιάς* ή *Βοιβία* ή και *Βοίβη*), τη σημερινή «Κάρλα». Βοίβη ονομαζόταν και μία αρχαία πόλη στις όχθες της λίμνης, την οποία κατά την παράδοση ίδρυσε ο Βοίβος.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 8, σελ. 663

Βοιβος
Πενδρό

Το **Πενδρό** (, پێندرۆ) είναι ένα Κουρδικό χωριό στο Ιρακινό Κουρδιστάν, που βρίσκεται στην επαρχία Ερμπίλ, κοντά στα σύνορα με την Τουρκία, Βρίσκεται περίπου 15-18 χιλιόμετρα βόρεια από Μπαρζαν, του πληθυσμού άνω των 2540 ατόμων.

## Παραπομπές


## Εξωτερικοί σύνδεσμοι
* Ιστοσελίδα Πενδρό 
* επαρχία Ερμπίλ

Κατηγορία:Κουρδιστάν
Κατηγορία:Γεωγραφία του Ιράκ
Κατηγορία:Οικισμοί στο Κυβερνείο της Ερμπίλ
Zula (βιντεοπαιχνίδι)

Το παιχνίδι **Zula**, που αναπτύχθηκε από τη MadByte Games και διανέμεται από την IDC Games, ανήκει στην κατηγορία MMOFPS και είναι ένα Τουρκικής παραγωγής βιντεοπαιχνίδι. Από την εταιρία Playspot τον Ιούνιο του 2016 εκδόθηκαν αγώνες στη Βραζιλία εκτός από την Τουρκία.

Το Zula, από τον ιστότοπο "zulaoyun.com"  μπορεί να παιχτεί απευθείας μετά τη λήψη και την εγγραφή του δωρεάν. Η κατασκευή του παιχνιδιού ξεκίνησε το 2013. Υπάρχουν 16 διαφορετικοί χαρακτήρες με διαφορετικές ιστορίες στο παιχνίδι που περιλαμβάνει 2 σχηματισμούς εχθρού που ονομάζονται Zero και μισθοφόροι αποτελούμενοι από πατριώτες στρατιώτες και αξιωματικούς πληροφοριών. Υπάρχει ένα ευρύ φάσμα πυρομαχικών στο Zula, συμπεριλαμβανομένων τοπικών όπλων.

## Gameplay
Επί του παρόντος, προσφέρονται επτά τρόποι παιχνιδιού για το Zula:

* Θάνατος
* Σαμποτάζ
* Μάχη του Πίνακα
* Ζήτηση
* Ένα ενιαίο
* Χιονοστιβάδα πάλης
* Εξάλειψη
* Τύποι χαρτών
* Επί του παρόντος, υπάρχουν 17 τύποι χαρτών του Zula που είναι διαθέσιμοι:
* Üsküdar Streets
* Safranbolu
* Γαμήλια αίθουσα
* Trabzon Uzungolδιακομιστές
* Βόρειο Ιράκ
* Στάθμευση
* Στρατόπεδο προσφύγων Γκαζιαντέπ
* Internet Cafe
* Κατασκευή
* Μετρό
* Υπόστεγο για αεροπλάνα
* Κυπριακά ελλείμματα
* Παρίσι
* Πλοίο
* Χιονισμένο λιμάνι
* Εργοστάσιο ξυλείας Kastamonu
* Canakkale
* Nimrod
* Περσέπολη
* Ψήστης

Κατηγορία:Βιντεοπαιχνίδια των Windows
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια MMOG
Κατηγορία:Βιντεοπαιχνίδια του 2015
Ντούβαλο

Το **Ντούβαλο** () είναι ένα ενεργό επιφανειακό γεωθερμικό σημείο κοντά στο χωριό Κόσελ και τη Λίμνη Οχρίδα στα νοτιοδυτικά της Βόρειας Μακεδονίας. Βρίσκεται σε υψόμετρο 740 μ. από το επίπεδο της θάλασσας και μοιάζει με μικρό κρατήρα διαμέτρου 50 εκ. και βάθους 30&nbsp;εκ.. Από την τρύπα εκλύονται αέρια διοξείδιο του άνθρακα και διοξείδιο του θείου (επομένως πρόκειται για φουμαρόλη και μοφέτα πνιχτικών αναθυμιάσεων), και η οσμή του θείου λέγεται ότι γίνεται αισθητή σε απόσταση 3 χιλιομέτρων. Θεωρείται ως ένα από τα τελευταία ίχνη της ιστορικά σημαντικής ηφαιστειακής δραστηριότητας στην περιοχή. Τον καιρό της Οθωμανικής Αυτοκρατορίας χρησιμοποιήθηκε για εξόρυξη θείου.

Την 28 Μαΐου 2014 «σημαντική ποσότητα καπνού» εκλύθηκε από το χαρακτηριστικό για πρώτη φορά.

## Αναφορές


## Εξωτερικοί σύνδεσμοι
* Ιστοσελίδα του Ντούβαλο στη σελίδα της Φυσικής Ιστορίας της Δημοκρατίας της Μακεδονίας

Κατηγορία:Δήμος Οχρίδας
Κατηγορία:Βόρεια Μακεδονία
Κατηγορία:Γεωγραφικοί σχηματισμοί της Βόρειας Μακεδονίας
Κάμεν Λέντνικ

Το **Κάμεν Λέντνικ** () είναι ένα παγετώδες λιθοποτάμι στην οροσειρά Γιακούπιτσα στο κεντρικό τμήμα της Βόρειας Μακεδονίας. Ο παγετώνας έχει συνολική έκταση 0,25 τ.χλμ. και είναι από τους μεγαλύτερους στα Βαλκάνια. Ως αποτέλεσμα των διεργασιών πήξης και τήξης των πάγων στα θρυμματισμένα βράχια δολομίτη, υπάρχουν μέρη και συμπαγή κομμάτια που κινούνται προς ένα τμήμα που υπερβαίνει τα 500 μ. και μετά σταδιακά κατεβαίνουν μέσα από επτά ακονόπετρες που σχηματίζουν τέσσερις ερπυσμούς στο τμήμα πάνω από την περιοχή της κύριας πηγής του Ποταμού Μπαμπούνα.

## Παραπομπές


Κατηγορία:Γεωγραφικοί σχηματισμοί της Βόρειας Μακεδονίας
Αχαιός (γιος του Σελεύκου Α΄)

O **Αχαιός ο Πρεσβύτερος** (έζησε τον 3ο αι. π.Χ.) από τη Δυναστεία των Σελευκιδών ήταν Μακεδόνας ευγενής, πρίγκιπας στην Αυτοκρατορία των Σελευκιδών.

## Βιογραφία
Ήταν ο δευτερότοκος γιος τού Σελεύκου Α΄ Νικάτορος ιδρυτή της Αυτοκρατορίας των Σελευκιδών και της Περσίδας Απάμας κόρης τού Σπιταμένη, πολέμαρχου της Σογδιανής. Αδέλφια του ήταν ο Αντίοχος Α΄ Σωτήρ, η Απάμα και η Λαοδίκη.

Ο Αχαιός ήταν ένας πλούσιος άνδρας και κατείχε ιδιοκτησίες στη Μ. Ασία. Έγινε ευεργέτης αυτών, που βοήθησαν στον πόλεμο κατά των Γαλατών. Η εκστρατεία των Σελευκιδών εναντίον των Γαλατών έγινε το 269-267 π.Χ., κατά τη βασιλεία τού Αντιόχου Α΄. Εκείνοι που βοήθησαν τους δύο αδελφούς πιάστηκαν αιχμάλωτοι και ο Αχαιός πλήρωσε τα λύτρα τους για να ελευθερωθούν.Τελικά ο Αντίοχος Α΄ κέρδισε τον πόλεμο. Όσοι εξαγράστηκαν, ενέγραψαν την ευεργεσία του σε μία λίθινη στήλη και την έθεσαν στο ιερό τού Διός στη Βαβακώμη και στο ιερό τού Απόλλωνα στη Κιδδιουκώμη. Στους απογόνους εκείνων που σώθηκαν από τον Αχαιό δόθηκε τιμητική θέση στις δημόσιες τελετές και θυσίαζαν στον Αχαιό κάθε έτος έναν βουν στο ιερό τού Διός.

## Οικογένεια
Νυμφεύτηκε μία -ανώνυμη σε εμάς- Ελληνίδα και είχε τέκνα:
* Αντιοχίς, παντρεύτηκε τον Άτταλο και είχε τέκνο:
** Άτταλος Α΄ της Περγάμου.
* Αλέξανδρος έζησε τον 3ο αι. π.Χ., αξιωματούχος.
* Λαοδίκη Α΄ απεβ. πριν το 236 π.Χ., παντρεύτηκε τον εξάδελφό της Αντίοχο Β΄ Θεό.
* Ανδρόμαχος έζησε τον 3ο αι. π.Χ. και είχε τέκνο:
** Αχαιός ο Νεότερος.
* Λαοδίκη Β΄ 3ος αι. π.Χ., παντρεύτηκε τον Σέλευκο Β΄ Καλλίνικο.

## Παραπομπές


## Πηγές
* J. D. Grainger, A Seleukid prosopography and gazetteer, BRILL, 1997
* M. M. Austin, The Hellenistic world from Alexander to the Roman conquest: a selection of ancient sources in translation, Cambridge University Press, 2006

Κατηγορία:Δυναστεία των Σελευκιδών
Κοίτασμα του Άλτσαρ

Το **Κοίτασμα του Άλτσαρ** () είναι μια χαμηλής θερμοκρασίας υδροθερμική απόθεση χρυσού–αρσενικού–αντιμονίου–θαλλίου στον Δήμο Καβάνταρτσι της Δημοκρατίας της Βόρειας Μακεδονίας. Για ορισμένη περίοδο γινόταν εξόρυξη θαλλίου από τα κοιτάσματα, όπως στο ορυχείο Σρβεν Ντολ (Crven Dol), και εκτιμήθηκε ότι μπορούν να αποδώσουν ακόμα τουλάχιστον 500&nbsp;τόνους θαλλίου. Από τις αποθέσεις μεταλλευμάτων, το ορυκτό λορανδίτης χρησιμοποιείται για τον προσδιορισμό της ροής των ηλιακών νετρίνων.

## Γεωλογία
Το κοίτασμα είναι μία Καρλινικού τύπου απόθεση χρυσού, παρόμοια με εκείνη που βρέθηκε στην θέση επαφής γεωλονικά ανομοιόμορφων στρωμάτων στο Κάρλιν Νεβάδας. 

## Ορυχεία
Το ορυχείο *Σρβεν Ντολ (Crven Dol)* λειτούργησε στο στρώμα των μεταλλευμάτων που είχαν μικρή περιεκτικότητα σε ορυκτά αντιμονίου και μεγάλη σε ορυκτά αρσενικού και θαλλίου. Τα κύρια μεταλλεύματα της απόθεσης ήταν ερυθρά σανδαράχη, κίτρινη σανδαράχη, σιδηροπυρίτης εμπλουτισμένος με Αρσενικό και μαρκασίτης. Το ορυχείο εργάστηκε εντατικά την περίοδο 1880 -1908.

## Μεταλλεύματα
[μικρογραφία|Λορανδίτης πάνω σε ορπιμέντιο που βρέθηκε στο Άλτσαρ, [Ρόσομαν, Βόρεια Μακεδονία]]
Τα κύρια μεταλλεύματα του κοιτάσματος είναι σιδηροπυρίτης, αντιμονίτης, κίτρινη σανδαράχη και ερυθρά σανδαράχη. Διαθέτει μεγάλες ποσότητες ορυκτού λορανδίτη,ενός θειούχου μεταλλεύματος θαλλίου και αρσενικού με τον τύπο TlAsS2. Κατά καιρούς έχουν βρεθεί και άλλα ορυκτά του θαλλίου, όπως γιανκοβίτης (Tl5Sb9(As,Sb)4S22, φαγκίτης (Tl3AsS4) και μπερναρντίτης (TJ(Sb,As)5S5).

## ΛΟΡΕΞ
Το ΛΟΡΕΞ (Αγγλικά: LOREX, LORandite EXperiment) είναι είναι πείραμα στο οποίο χρησιμοποιείται Λορανδίτης για τον προσδιορισμό της ροής των ηλιακών νετρίνων. Αυτό επειδή ο λορανδίτης περιέχει μεγάλες ποσότητες θάλλιου-205 που διέρχεται μία αντίδραση σύλληψης νετρίνου αποδίδοντας Μόλυβδο-205. Το στάδιο 205Tl(νe,e−)205 έχει σχετικά χαμηλό ουδό ενέργειας 52 keV και, συνεπώς, υψηλή απόδοση. Με την ηλικία του κοιτάσματος να χρονολογείται 4,5-4,2 εκατομμυρίων χρόνων, μπορεί να χρησιμοποιηθεί για τον προσδιορισμό της ροής ηλιακών νετρίνων κατά τα τελευταία 4 εκατομ. χρόνια, με την προϋπόθεση ότι υπάρχει δυνατότητα ποσοτικής ανάλυσης του μολύβδου-205 σε ένα δείγμα λορανδίτη. Αυτή η αντίδραση δεν προκαλείται μόνο από νετρίνα, αλλά και από άλλα κοσμικά σωματίδια υψηλής ενέργειας, τα οποία έχουν όλα διαφορετικό βάθος διεισδυτικότητας στον φλοιό. Στα πλαίσια του πειράματος, την περίοδο 2008-2010 έγινε δειγματοληψία από διάφορα βάθη του κοιτάσματος και προέκυψε πληθώρα δεδομένων.

## Παραπομπές


Κατηγορία:Ορυχεία ανά χώρα
Κατηγορία:Ορυχεία
Κατηγορία:Βόρεια Μακεδονία
Αλέξανδρος (εγγονός του Σέλευκου Α΄)

O **Αλέξανδρος** (έζησε τον 3ο αι. π.Χ.) από τη Δυναστεία των Σελευκιδών ήταν Έλληνας (Μακεδόνας) ευγενής της Μ. Ασίας και υπηρέτησε ως αξιωματούχος στην Αυτοκρατορία τού εξαδέλφου του Αντιόχου Β΄ Θεού. Έγινε κυβερνήτης της Λυδίας και ίσως της Καρίας.

## Βιογραφία
Ήταν ο πρωτότοκος γιος τού Αχαιού (γιου τού Σελεύκου Α΄ Νικάτορος και της Απάμας) και μίας ανώνυμης Ελληνίδας. Ο πατέρας του ήταν πλούσιος ευγενής, που κατείχε ιδιοκτησίες στη Μ. Ασία. Η οικογένειά του είχε δύναμη εκεί με ισχυρές βασιλικές διασυνδέσεις. Αδέλφια του ήταν ο Ανδρόμαχος, η Αντιοχίς, η Λαοδίκη Α΄ και η Λαοδίκη Β΄.

Σύμφωνα με διασωθείσες επιγραφές, ο Αλέξανδρος ήταν ήδη ενεργός και κατείχε υψηλές θέσεις από την εποχή τού θείου του Αντιόχου Α΄ Σωτήρος. Ένα ψήφισμα που βρέθηκε στα Βαργύλια, προς τιμήν ενός δικαστή από την Τέω, αναφέρει, ότι ο Αλέξανδρος ήταν υπεύθυνος από τον Αντίοχο Α΄ Σωτήρα, που σημαίνει, ότι ήταν ένα είδος κυβερνήτη της περιοχής της Καρίας. Το ψήφισμα στη Βαργύλια χρονολογείται το 270-261 π.Χ.

Κατά τη βασιλεία τού εξαδέλφου του Αντιόχου Β΄ Θεού, ο Αλέξανδρος ήταν μία πολύ ισχυρή μορφή στη Μ. Ασία. Το διάστημα 261-244 π.Χ. στη Μαγνησία επί Σιπύλω, αναφέρεται ότι έγραψε μία επιστολή για την απονομή γης στους στρατιώτες και τιμήθηκε στις Τράλλεις.

Το έτος 240 π.Χ. ο Αλέξανδρος ήταν ακόμη πιστός στον Σέλευκο Β΄ Καλλίνικο, γιο τού προηγούμενου βασιλιά, καθώς ήταν κυβερνήτης της Λυδίας με βάση τις Σάρδεις. Όμως στον εμφύλιο πόλεμο μεταξύ των αδελφών Σελεύκου Β΄ και Αντιόχου Ιέρακος, ο Αλέξανδρος υποστήριξε τον δεύτερο και κράτησε τις Σάρδεις ενάντια στον Σέλευκο Β΄.

Έπειτα από το τέλος τού εμφυλίου, δεν γνωρίζουμε κάτι για τον Αλέξανδρο. Ο ομώνυμός του ήταν ο Αλέξανδρος, γιος τού Σέλευκου Β΄, που όταν διαδέχθηκε τον πατέρα του το 225 π.Χ., άλλαξε το όνομά του σε Σέλευκος Γ΄ Κεραυνός.

## Οικογένεια
* R. A. Billows, Kings and colonists: aspects of Macedonian imperialism, BRILL, 1995
* J. D. Grainger, A Seleukid prosopography and gazetteer, BRILL, 1997

Κατηγορία:Δυναστεία των Σελευκιδών
Εμίλ Ανρί

Ο **Εμίλ Ανρί** (Émile Henry) (26 Σεπτεμβρίου 1872 στη Βαρκελώνη - 21 Μαΐου 1894 στο Παρίσι, Γαλλία) ήταν ένας γάλλος αναρχικός, ο οποίος στις 12 Φεβρουαρίου 1894 πυροδότησε μια βόμβα στο Café Terminus στην παρισινή Gare Saint-Lazare σκοτώνοντας ένα άτομο και τραυμάτιζοντας είκοσι.

Αν και η δραστηριότητά του στο αναρχικό κίνημα ήταν περιορισμένη, συγκέντρωσε μεγάλη προσοχή ως αποτέλεσμα των εγκλημάτων του και της ηλικίας του. Θεωρήθηκε επίσης ως ένας από τους πρώτους ανθρώπους μιας αυξανόμενης ομάδας επαναστατών (σε μεγάλο βαθμό αναρχικών) που προσυπέγραψαν το δόγμα της «προπαγάνδας της πράξης», το οποίο αργότερα θα αφαιρουσε τη ζωή πολλών αρχόντων.

Ο Ανρί μεγάλωσε σε μια φιλελεύθερη, αριστοκρατική οικογένεια με αναρχικές συμπάθειες. Ήταν εξορισμένοι στην Ισπανία για κάποιο χρονικό διάστημα, επειδή ο πατέρας του, Fortune Henry, ήταν κομμουνάριος (υποστηρικτής της 1871 Κομμούνας των Παρισίων). Ως αποτέλεσμα, ο Ανρί γεννήθηκε στη Βαρκελώνη και μεγάλωσε από νεαρή ηλικία με ιστορίες κρατικής καταπίεσης. Αυτές οι αντι-κρατικές αντιλήψεις εντάθηκαν όταν οι ισπανικές αρχές κατάσχεσαν την ιδιοκτησία της οικογένειας Ανρί λόγω των πολιτικών πεποιθήσεών τους. Ο πατέρας του Ανρί αναγκάστηκε να πάρει μια άθλια δουλειά στο εργοστάσιο και πέθανε από δηλητηρίαση από υδράργυρο όταν ο Αντρί ήταν μόλις 10 ετών. Η οικογένεια επέστρεψε στη Γαλλία και ο αδελφός του Ανρί, ένας αναρχικός, τελικά τον βοήθησε να καθιερώσει σχέσεις με τους γαλλικούς επαναστατικούς κύκλους.

Ο Αρνί εξόργιστηκε με την εκτέλεση του συνάδελφού του αναρχικού Auguste Vaillant. Λόγω της εκτεταμένης πολιτικής διαφθοράς της Τρίτης Γαλλικής Δημοκρατίας, ο Vaillant πραγματοποίησε βομβιστική επίθεση στη Γαλλική Βουλή των Αντιπροσώπων στις 9 Δεκεμβρίου 1893. Αν και δεν υπήρξαν θανάτοι, τραυματίστηκαν είκοσι βουλευτές. Ο Ανρί αποφασισε να εκδικηθεί τον θάνατο του Vaillant.

Είδε το καφενείο ως μια αναπαράσταση της ίδιας της μπουρζουαζίας και η πρόθεσή του ήταν να σκοτώσει όσο το δυνατόν περισσότερους ανθρώπους με τον βομβαρδισμό. Όταν ρωτήθηκε στην δίκη για αυτές τις πράξεις, γιατί είχε βλάψει άσκοπα τόσους αθώους ανθρώπους, απάντησε: «...*δεν υπάρχουν αθώοι αστοί*». Προσθέσε ότι οι πράξεις του προκάλεσαν τους «θορυβώδεις θριάμβους» της μπουρζουαζία να θρυμματιστούν, και πως "το χρυσό μοσχάρι της θα κλονιστεί βίαια στο βάθρο του, μέχρι το τελικό χτύπημα που θα προκαλέσει ποτάμια αίματος".

Αυτή δεν ήταν η πρώτη τρομοκρατική ενέργεια του Ανρί. Στις 8 Νοεμβρίου 1892, είχε τοποθετήσει μια βόμβα με χρονοκαθυστέρηση στα γραφεία της Carmaux Mining Company, η οποία είχε εξαντληθεί όταν η αστυνομία την απομάκρυνε, σκοτώνοντας πέντε αξιωματικούς στο επιμελητήριο στο rue des Bons-enfants. Μετά τη σύλληψή του για τον βομβαρδισμό Terminus, ο Ανρί ανέλαβε την ευθύνη για μια σειρά άλλων βομβιστικών επιθέσεων στο Παρίσι και στο διαμέρισμά του βρέθηκε υλικό για να κατασκευάσει πολύ περισσότερες εκρηκτικές συσκευές.

Ο Ανρί εκτελέστηκε με γκιλοτίνα στις 21 Μαΐου 1894. Τα τελευταία του λόγια φημολογούσαν ότι ήταν «Κουράγιο Σύντροφοι, Ζήτω η Αναρχία!»
## Παραπομπές


Κατηγορία:Γάλλοι αναρχικοί
Ανδρόμαχος (γιος του Αχαιού)

Ο **Ανδρόμαχος** (έζησε τον 3ο αι. π.Χ.) από τη Δυναστεία των Σελευκιδών ήταν ευγενής στη Μ. Ασία Ελληνικής (Μακεδονικής) καταγωγής. Αιχμαλωτίστηκε στην Αίγυπτο, αλλά τον ελευθέρωσαν οι Ρόδιοι και τον παρέδωσαν στον γιο του, που εν τω μεταξύ είχε ανεξαρτητοποιηθεί από την Αυτοκρατορία των Σελευκιδών.

## Βιογραφία
Ήταν γιος τού Αχαιού τού Πρεσβύτερου, πλούσιου ευγενή με ιδιοκτησίες στη Μ. Ασία. Η οικογένειά του είχε επιρροή εκεί και είχε ισχυρές βασιλικές διασυνδέσεις. Αδέλφια του ήταν: o Αλέξανδρος, η Αντιοχίς, η Λαοδίκη Α΄ και η Λαοδίκη Β΄ της Συρίας.

Γιος του ήταν ο Αχαιός ο Νεότερος.

Κατά τη διάρκεια τού πολέμων των Σελευκιδών με τους Πτολεμαίους, ο Πτολεμαίος Γ΄ Ευεργέτης αιχμαλώτισε τον Ανδρόμαχο· το 221 π.Χ. απεβίωσε ο Αιγύπτιος βασιλιάς και τον διαδέχθηκε ο γιος του Πτολεμαίος Δ΄ Φιλοπάτωρ, τού οποίου ο κύριος σύμβουλος Σωσίβιος έβλεπε τον αιχμάλωτο ως ένα πολύτιμο πιόνι στο παιχνίδι της πολιτικής. Ίσως τού είχε προτείνει την απελευθέρωσή του με αντάλλαγμα να αφήσει τον Σελευκίδη βασιλιά. Έπειτα ο Αχαιός ο Νεότερος εξεγέρθηκε, για άλλους λόγους και χωρίς να έχει συζητήσει κάτι με την Αίγυπτο· ο λόγος να παραμένει αιχμάλωτος ο Ανδρόμαχος ήταν τώρα μεγαλύτερος. Τότε παρενέβησαν οι Ρόδιοι.

Οι Ρόδιοι ήταν σε πόλεμο με το Βυζάντιο, το οποίο ήλπιζε να κερδίσει την υποστήριξη τού Αχαιού. Οι Ρόδιοι ζήτησαν την απελευθέρωση τού Ανδρόμαχου με σκοπό να ευαρεστήσουν τον Αχαιό και να έχουν την υποστήριξή του. Έστειλαν πρεσβεία στον Πτολεμαίο Δ΄, ζητώντας την παράδοσή του· ο βασιλιάς στην αρχή δεν ήθελε, αλλά έπειτα από σκέψη, για να τους ευχαριστήσει, τους τον έδωσε. Οι Ρόδιοι πήγαν τον Ανδρόμαχο στον γιο του Αχαιό. Δεν αναφέρεται έκτοτε από τις ιστορικές πηγές.

## Οικογένεια
Γιος του ήταν ο:
* Αχαιός ο Νεότερος απεβ. 213 π.X., στρατηγός, αυτονομήθηκε από την Αυτοκρατορία.

## Παραπομπές


## Πηγές
* Polybius,  Histories, Evelyn S. Shuckburgh (translator), London - New York, (1889)
* Smith, William; Dictionary of Greek and Roman Biography and Mythology, "Andromachus (4)", Boston, (1867)

Κατηγορία:Δυναστεία των Σελευκιδών
Καταρράκτης Ντουφ

Ο **Καταρράκτης Ντουφ** () είναι ένας καταρράκτης κατά μήκος του ποταμού Ροστούσκα, κοντά στο χωριό Ροστούσα. Έχει ύψος 23,5 μέτρα. 

## Τοποθεσία και χαρακτηριστικά
Ο καταρράκτης βρίσκεται κοντά στο χωριό Ροστούσα, στις πλαγιές του βουνού Κρτσιν, μέσα στη πυκνή βλάστηση ενός δάσους. Τα πιο κοινά γεωλογικά πετρώματα αποτελούνται από ανθρακικά. Έχει ύψος 23,5 μ. και καταλήγει σε μια λεκάνη. Ο καταρράκτης είναι γεμάτος όλο το χρόνο, με τη ροή να διπλασιάζεται κατά τη διάρκεια του χειμώνα, και κατά μέσο όρο είναι 90 λίτρα/δευ..  

## Πρόσβαση
Ο καταρράκτης βρίσκεται σε ένα εύκολα προσβάσιμο μέρος. Το μονοπάτι μήκους 1.000 μ. που οδηγεί στον καταρράκτη διανύεται σε μισή ώρα από έναν πεζοπόρο που βαδίζει με μέση ταχύτητα. Η μισή διαδρομή είναι κατά μήκος του φαραγγιού του Ποταμού Ροστούσκα που φτάνει σε βάθος και τα 100 μέτρα σε ορισμένες περιοχές. Ο καταρράκτης βρίσκεται στο τέλος του φαραγγιού, στο πίσω μέρος, κρυμμένος πίσω από τα βράχια, με ύψος άνω των 25 μέτρων. Τα βράχια που τον περιβάλλουν προσφέρονται για αναρρίχηση από ορειβάτες. H επίσκεψη σε αυτήν την προστατευόμενη περιοχή χρεώνεται με το αντίτιμο των 50 Δηναρίων Βόρειας Μακεδονίας, και η τιμή περιλαμβάνει ξεναγό και ένα φυλλάδιο για τον καταρράκτη.  

## Συλλογή φωτογραφιών

Αρχείο:Vodopad duf 2015.jpg|Περιοχή του καταρράκτη με μεγάλη ροή νερού
Αρχείο:Дуфски Водопад 2.jpg|Το χαμηλό τμήμα του καταρράκτη
Αρχείο:Патека до Дуфски Водопад.jpg|Ένα μονοπάτι που οδηγεί στον καταρράκτη
Αρχείο:Викиекспедиција Река 52.jpg|Πετρώματα γύρω από τον καταρράκτη
Αρχείο:Vodopad duf v 2015.jpg|Το φαράγγι του ποταμού Ροστούσκα κοντά στον καταρράκτη


## Αναφορές


## Εξωτερικοί σύνδεσμοι

* Ο Καταρράκτης Ντουφ στο χωριό Ροστούσα - ένας παράδεισος για τα μάτια

Κατηγορία:Γεωγραφικοί σχηματισμοί της Βόρειας Μακεδονίας
Κατηγορία:Καταρράκτες ανά χώρα
Μάτια της Πέλιστερ

Τα **Μάτια της Πέλιστερ** () είναι δύο παγετώδεις λίμνες στο Πέλιστερ της Βόρειας Μακεδονίας. Διακρίνονται στη μεγάλη και τη μικρή λίμνη. Η Μεγάλη Λίμνη βρίσκεται σε υψόμετρο 2.218 μ., έχει μήκος 233 μ., πλάτος 162 μ. και βάθος 14,5 μ. Η Μικρή Λίμνη βρίσκεται σε υψόμετρο 2.180 μ., έχει μήκος 79 μ., πλάτος 162 μ. και βάθος 2,6 μ. Βρίσκονται δίπλα σε ένα ορεινό καταφύγιο χωρητικότητας 50-100 κλινών με όμορφα εδάφη που προσφέρονται για ορειβασία, ορεινή ποδηλασία και αθλητισμό. Οι λίμνες είναι προσβάσιμες από τις δύο πλευρές τους μέσω δύο καλά σημειωμένων μονοπατιών ορεινής πεζοπορίας. Το ένα μονοπάτι αρχίζει στο χωριό Νιζέπολε και το άλλο στο ξενοδοχείο Μόλικα.μικρογραφία|250x250εσ| Η Μικρή λίμνη, Πέλιστερ |εναλλ.=|αριστερά
## Λαϊκή παράδοση για τις Λίμνες
Στην προφορική παράδοση υπάρχει ένας μύθος για το πώς δημιουργήθηκαν αυτές οι δύο λίμνες πάγου, τα Μάτια της Πέλιστερ: «Κάποτε στο βουνό Μπαμπα του Πέλιστερ ζούσαν ευχαριστημένα δυο παιδιά, ο Γιώργος και η αδελφή του, η Φλόρα, με τα πρόβατά τους  . Μια μέρα ο Γιώργος χάθηκε, και η αδελφή του απέτυχε να τον βρει και άρχισε να κλαίει και να θρηνεί γι'αυτόν ασταμάτητα. Τα δάκρυά της έπεσαν στις δύο κοιλότητες και έτσι σχηματίστηκαν οι δύο λίμνες. Η κοπέλα, εξαντλημένη από τη θλίψη, λίγο πριν πεθάνει είδε τις όμορφες λίμνες που δημιουργήθηκαν και τους μίλησε. Τους είπε αν ποτέ δουν τον αδελφό της να τον πλύνουν και να τον δροσίσουν με το νερό τους για να χαρεί.»   . 

## Αναφορές


## Εξωτερικοί σύνδεσμοι

* Τα Μάτια της Πέλιστερ, ένα από τα 7 θαύματα της φύσης

Κατηγορία:Λίμνες της Βόρειας Μακεδονίας
Δήμος Νεγκότινο

Ο **Δήμος Νεγκότινο** ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Περιφέρειας Βάρνταρ. Νεγκότινο ονομάζεται επίσης η πόλη στην οποία βρίσκεται η έδρα του Δήμου Νεγκότινο.

## Γεωγραφία
Ο Δήμος Νεγκότινο συνορεύει με:
*τον Δήμο Στιπ στα βόρεια
*τον Δήμο Κόντσε και τον Δήμο Ντέμιρ Κάπιγια στα ανατολικά,
*τον Δήμο Γκράντσκο και τον Δήμο Ρόσομαν στα δυτικά,
*τον Δήμο Καβάνταρτσι στα νότια.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Περιφέρεια Βάρνταρ
Σωσίβιος

Ο **Σωσίβιος** (3ος αι. π.Χ.) ήταν ο κύριος υπουργός τού Πτολεμαίου Δ΄ Φιλοπάτορος (βασ. 221-203 π.Χ.) της Αιγύπτου.

## Βιογραφία
Δεν γνωρίζουμε τους γονείς του· ίσως ήταν γιος τού Σωσιβίου των Ταρεντίνων αρχηγού των Σωματοφυλάκων (Ταρεντίνων) τού Πτολεμαίου Β΄. Δεν γνωρίζουμε πώς ανήλθε στη θέση τού υπουργού. Τον βρίσκουμε αμέσως μετά την άνοδο τού Πτολεμαίου Δ΄ στο θρόνο το 221 π.Χ. να ασκεί την πιο μεγάλη επιρροή επί τού νεαρού βασιλιά και στην πράξη να κρατά την κύρια διεύθυνση των υποθέσεων. Ο ίδιος αποδείχθηκε, όπως αναφέρει ο Πολύβιος, ικανό και επιδέξιο εργαλείο της εξουσίας: επί της υπουργίας του, αν όχι με την παρακίνησή του, ο Πτολεμαίος Δ΄ εκτέλεσε με τη σειρά: τον θείο του Λυσίμαχο, τον αδελφό του Μάγα και τη μητέρα του Βερενίκη Β΄. Σύντομα μετά ο Κλεομένης Γ΄ της Σπάρτης, τον οποίο με τους μισθοφόρους του επωφελήθηκε επιδέξια ο Σωσίβιος, έλαβε την ίδια τύχη.

Ενώ ο νεαρός βασιλιάς αφηνόταν στην πολυτέλεια και την κραιπάλη, η όλη διοίκηση τού βασιλείου φαίνεται να έχει αφεθεί στον Σωσίβιο, ο οποίος επέτρεψε τα οικονομικά και τη στρατιωτική άμυνα να πέσουν σε μία κατάσταση μέγιστης παρακμής. Έτσι, όταν ο Αντίοχος Γ΄ ο Μέγας κήρυξε τον πόλεμο εναντίον τού Πτολεμαίου Δ΄ και εισέβαλε στην Κοίλη Συρία, πέρασε λίγος χρόνος, ώσπου ο φαραώ και οι υπουργοί του μπόρεσαν να συγκεντρώσουν στρατό για να τού  αντισταθούν. Ο Σωσίβιος τότε επέδειξε την επιδεξιότητά του: με διαπραγματεύσεις καθυστέρησε τη διαδικασία και έτσι κέρδισε χρόνο για να οργανώσει μισθοφορική δύναμη. Το 218 ο Πτολεμαίος Δ΄ πολέμησε στο πεδίο προσωπικά. Ο Σωσίβιος τον συνόδευσε και ήταν παρών στην αποφασιστική μάχη της Ραφία (Γάζας). Έπειτα από τη λήξη της εκστρατείας βρήκε μία πιο συμπαθή ασχολία, τη διαπραγμάτευση των όρων της συμφωνίας, καθώς ο Πτολεμαίος Δ΄ τού ανέθεσε να διευθετήσει την ειρήνη με τον Αντίοχο.

Κατά το υπόλοιπο της βασιλείας τού Πτολεμαίου Δ΄, ο Σωσίβιος φαίνεται πως κράτησε την ισχύ του, χωρίς αντίθεση, τη μοιράστηκε πάντως ως έναν βαθμό με τον κακόφημο Αγαθοκλή· δεν έχουμε πολλές πληροφορίες για την περίοδο αυτή. Συνέχισε την εξόντωση των συγγενών τού φαραώ· αυτή τη φορά εκτέλεσε την Αρσινόη Γ΄, αδελφή και σύζυγο εκείνου. Όσο όμως μεγάλες και αν ήταν οι τεχνικές του και οι ραδιουργίες του ως αυλικού, δεν ταίριαζε με τον συνάδελφό του Αγαθοκλή. Αν και, έπειτα από το τέλος τού Πτολεμαίου Δ΄ το 203 π.Χ., οι δύο υπουργοί ανέλαβαν στην αρχή μαζί την επιτροπεία τού νεαρού Πτολεμαίου Ε΄ Επιφανούς, ο Σωσίβιος φαίνεται πως σύντομα υποσκελίστηκε από τον επίβουλο ανταγωνιστή του και εκτελέστηκε. Ωστόσο οι λεπτομέρειες των γεγονότων αυτών δεν μας είναι γνωστές.

## Πηγές
* Bevan, Edwyn R.; The House of Ptolemy, London, (1927), chapter 7
* Polybius; Histories, Evelyn S. Shuckburgh (translator); London - New York, (1889)
* Smith, William (editor); Dictionary of Greek and Roman Biography and Mythology, "Sosibius (2)", Boston, (1867)

Κατηγορία:Πτολεμαϊκό Βασίλειο
Αρσινόη της Μακεδονίας

Η **Αρσινόη** (έζησε τον 4ο ι. π.Χ.) ήταν η μητέρα τού Πτολεμαίου Α΄ Σωτήρος, βασιλιά της Αιγύπτου (323-283 π.Χ.).

## Βιογραφία
Αρχικά ήταν παλλακίδα τού Φιλίππου Β΄ της Μακεδονίας και λέγεται, ότι είχε δοθεί στον Λάγο, Μακεδόνα ευγενή, ενόσω ήταν ακόμη έγκυος στον Πτολεμαίο Α΄. Όμως αυτό είναι πιθανόν μετέπειτα μύθος, που κατασκευάστηκε για να δοξάσει τη Δυναστεία των Πτολεμαίων. Ο Πτολεμαίος Α΄ εθεωρείτο από τους Μακεδόνες ως γιος τού Φιλίππου Β΄.

Αλλά και με άλλο τρόπο οι Πτολεμαίοι θεωρούσαν τους εαυτούς τους απογόνους της Δυναστείας των Αργεαδών: ισχυριζόταν, ότι η Αρσινόη ήταν κόρη τού Μελέαγρου, γιού τού Βάλακρου, γιού τού Αμύντα, γιού τού Αλεξάνδρου Α΄ της Μακεδονίας. Πάντως σύγχρονες έρευνες δείχνουν, ότι αυτό είναι κατασκεύασμα.

## Οικογένεια
Παντρεύτηκε τον Λάγο ευγενή από την Εορδαία και είχε τέκνο:
* Πτολεμαίος Α΄ Σωτήρ π. 367-282 π.Χ., βασιλιάς της Αιγύπτου.

## Παραπομπές


## Πηγές
* Smith, William (editor); Dictionary of Greek and Roman Biography and Mythology, "Arsinoe (1)", Boston, (1867)

Κατηγορία:Αρχαίοι Μακεδόνες
Λάγος (πατέρας του Πτολεμαίου Α΄)

Ο **Λάγος** (έζησε τον 4ο αι. π.Χ.) από τη Δυναστεία των Πτολεμαίων καταγόταν από την Εορδαία της Μακεδονίας. Ήταν ο πατέρας ή ο υποτιθέμενος πατέρας τού Πτολεμαίου Α΄ Σωτήρος, πρώτου Μακεδόνα βασιλιά της Αιγύπτου και ιδρυτή της δυναστείας εκεί.

## Βιογραφία
Παντρεύτηκε την Αρσινόη της Μακεδονίας, παλλακίδα τού Φιλίππου Β΄ της Μακεδονίας. Λέγεται, ότι αυτή ήταν ήδη έγκυος στον Πτολεμαίο Α΄ και πράγματι οι Μακεδόνες έβλεπαν τον Πτολεμαίο Α΄ ως γιο τού Φιλίππου Β΄. Είναι όμως πιθανό αυτό να είναι μεταγενέστερος μύθος, κατασκευασμένος για να δοξάσει τη δυναστεία των Πτολεμαίων.

Από ένα ανέκδοτο καταγεγραμμένο από τον Πλούταρχο, είναι σαφές, ότι ο Λάγος είχε αδιευκρίνιστη καταγωγή. Έτσι, όταν ο Θεόκριτος καλεί τον Πτολεμαίο Α΄ απόγονο τού Ηρακλή, τον θεωρεί από τη μεριά  της μητέρας του και τού Φιλίππου Β΄, καθώς η Δυναστεία των Αργεαδών καταγόταν από τον ήρωα. Ο Πτολεμαίος Α΄ καλείται και Πτολεμαίος ο Λάγου και η Δυναστεία των Πτολεμαίων ονομάζεται και Δυναστεία των Λαγιδών.

Μερικοί θεώρησαν, ότι ο Λάγος μετά νυμφεύτηκε την Αντιγόνη της Μακεδονίας, ανιψιά τού Αντιπάτρου, με την οποία έγινε ο πατέρας της Βερενίκης Α΄, μετέπειτα συζύγου τού Πτολεμαίου Α΄, αλλά αυτό βασίστηκε σε λανθασμένη ανάγνωση ενός φθαρμένου σχολίου. Αυτός που νυμφεύτηκε την Αντιγόνη και έκανε τη Βερενίκη Α΄ είναι με βεβαιότητα ο Μάγας ο Μακεδών.

## Οικογένεια
Νυμφεύτηκε την Αρσινόη της Μακεδονίας και είχε τέκνο:
* Πτολεμαίος Α΄ Σωτήρ π. 367 - 292 π.Χ., βασιλιάς της Αιγύπτου (305-282 π.Χ.).

## Πηγές
* Smith, William (editor); Dictionary of Greek and Roman Biography and Mythology, "Lagus (1)", Boston, (1867)
* Pausanias, Description of Greece, i. 6; Curtius Rufus, Historia Alexandri Magni, ix. 8; Suda, s.v. "Lagos"
* Plutarch, Moralia, "Concerning the Cure of Anger. A Dialogue", 9 (42 MB PDF)
* Theocritus, Idylls, xvii. 7

Κατηγορία:Δυναστεία των Πτολεμαίων
Έλος του Κατλάνοβο

Το **Έλος του Κατλάνοβο** () είναι μία βαλτώδης περιοχή στην κοιλάδα των Σκοπίων με βοτανικό, ιχθυολογικό και ορνιθολογικό ενδιαφέρον. Είναι προστατευόμενη περιοχή από το 1965 κατά μια έκταση 70 εκταρίων και εδώ κάνουν στάση τα αποδημητικά πτηνά όταν μεταναστεύουν από περιοχές της Βόρειας Ευρώπης.

## Παραπομπές


Κατηγορία:Προστατευόμενες φυσικές περιοχές στην Ευρώπη
Κατηγορία:Βόρεια Μακεδονία
Κάσσανδρος (αδελφός του Αντίπατρου)

O **Κάσσανδρος** (έζησε τον 4ο αι. π.Χ.) από τη Δυναστεία των Αντιπατριδών ήταν ένας Μακεδόνας ευγενής.

## Βιογραφία
Ήταν γιος τού Ιόλαου. Αδελφός του ήταν ο στρατηγός Αντίπατρος, ο πανίσχυρος αντιβασιλιάς.

μικρογραφία|300px|Νόμισμα τού Κάσσανδρου βασιλιά της Μακεδονίας, ανιψιού τού Κάσσανδρου γιου τού Ιόλαου.

Η οικογένεια τού Κάσσανδρου ήταν μακρινοί εξ αγχιστείας συγγενείς με τη Δυναστεία των Αργεαδών. Οι αδελφοί Κάσσανδρος και Αντίπατρος καταγόταν από την Παλίουρα, πόλη της Μακεδονίας· ήταν σύγχρονοι τού Αριστοτέλη. Λίγα γνωρίζουμε για τη ζωή τού Κάσσανδρου.

Ομώνυμος με αυτόν ήταν ο ανιψιός του Κάσσανδρος της Μακεδονίας, γιος τού Αντίπατρου.

## Οικογένεια
Νυμφεύτηκε μία -ανώνυμη σε εμάς- Μακεδόνισσα ευγενή και είχε τέκνο:
* Αντιγόνη της Μακεδονίας 4ος αι. π.Χ., παντρεύτηκε τον Μακεδόνα ευγενή Μάγα και κόρη τους ήταν η:
** Βερενίκη Α΄, παντρεύτηκε πρώτα τον Φίλιππο και μετά τον Πτολεμαίο Α΄ Σωτήρα της Αιγύπτου.

## Πηγές
* H.J. Rose, A new general biographical dictionary, Volume 2, T. Fellowes, 1857
* W. Heckel, Who’s who in the age of Alexander the Great: prosopography of Alexander’s empire, Wiley-Blackwell, 2006*

Κατηγορία:Δυναστεία των Αντιπατριδών
Αντιγόνη της Μακεδονίας

Η **Αντιγόνη** (έζησε τον 4ο αι. π.Χ.) από τη Δυναστεία των Αντιπατριδών ήταν ανιψιά τού Αντίπατρου, πανίσχυρου αντιβασιλιά της Αυτοκρατορίας.

## Βιογραφία
Ήταν κόρη τού Κάσσανδρου ευγενή στη Μακεδονία, αδελφού τού Αντίπατρου. Οι δύο αδελφοί ήταν τέκνα τού Ιόλαου και καταγόταν από την Παλίουρα της Εορδαίας.

Ο εξάδελφός της Κάσσανδρος βασιλιάς της Μακεδονίας είχε νυμφευτεί τη Θεσσαλονίκη των Αργεαδών, αδελφή τού Αλεξάνδρου Γ΄ τού Μεγάλου. Λίγα είναι γνωστά για τη ζωή της Αντιγόνης.

Έζησε στην Εορδαία με τον σύζυγό της Μάγα από τη Μακεδόνα. Δεν γνωρίζουμε τους γονείς του.

## Οικογένεια
Παντρεύτηκε τον Μάγα ευγενή από την Εορδαία και είχε τέκνο:
* Βερενίκη Α΄, π. 340 - 279-268 π.Χ., παντρεύτηκε πρώτα τον Φίλιππο και μετά τον Πτολεμαίο Α΄ Σωτήρα.

## Παραπομπές


## Πηγές
* W. Heckel, Who’s who in the age of Alexander the Great: prosopography of Alexander’s empire, Wiley-Blackwell, 2006

Κατηγορία:Δυναστεία των Αντιπατριδών
Σπήλαιο Πέσνα

Το **Σπήλαιο Πέσνα** () είναι ένα σπήλαιο που βρίσκεται σε απόσταση 6 χλμ. από την πόλη Μακέντονσκι Μπροντ της Βόρειας Μακεδονίας, και έχει ανακηρυχθεί φυσικό μνημείο. 

## Περιγραφή
Σύμφωνα με τους σπηλαιολόγους, το Σπήλαιο Πέσνα έχει το μεγαλύτερο άνοιγμα εισόδου στα Βαλκάνια, με ύψος 40 μ. και πλάτος 56 μ., ενώ το σπήλαιο καθαυτό έχει μήκος 124 μέτρα. Στο εσωτερικό υπάρχουν φωλιές χελιδονίδων όπου ζουν νυχτερίδες. Εμφανισιακά μοιάζει με τις φανταστικές σπηλιές στο Χελμς Ντιπ του Άρχοντα των Δαχτυλιδιών. μικρογραφία|267x267px| Εσωτερική άποψη. |εναλλ.=|αριστεράΑπό το βόρειο τμήμα του σπηλαίου, με το πέρας της βροχερής περιόδου και όταν έχουν λιώσει τα χιόνια, ξεκινά ένα ανοιξιάτικο κύμα που εξαφανίζεται κατά την ξηρή θερινή περίοδο. Κατά τα λεγόμενα των ντόπιων, το νερό προέρχεται από τον Ποταμό Κράπσκα, που βρίσκεται σε μεγαλύτερο υψόμετρο  και ρέοντας σχηματίζει αρκετές λίμνες και καταρράκτες στο «μεγαλύτερο σύστημα σπηλαίων» της χώρας, που πιστεύεται ότι φτάνει σε μήκος τα 10 χλμ. 

Στην είσοδο του σπηλαίου υπάρχει ένα μεσαιωνικό φρούριο και τα ερείπια ενός νερόμυλου. Τα απομεινάρια του φρουρίου στο σπήλαιο σχετίζονται με την αρχαιολογική τοποθεσία «Πύργοι του Ντέβι», που είναι ορατή από το εσωτερικό του σπηλαίου. Σύμφωνα με τους τοπικούς μύθους, οι αδελφές του Βασιλιά Μάρκου ζούσαν στα δύο φρούρια. Το Σπήλαιο Πέσνα χρονολογείται από την ύστερη αρχαιότητα της Μακεδονίας και η περιοχή του έχει αρχαιολογικό ενδιαφέρον.

## Παραπομπές


## Εξωτερικοί σύνδεσμοι
* 

Κατηγορία:Σπήλαια στην Ευρώπη
Κατηγορία:Βόρεια Μακεδονία
Φίλιππος (σύζυγος της Βερενίκης Α΄)

Ο **Φίλιππος** (απεβ. π. 318 π.Χ.) ήταν Έλληνας της Μακεδονίας ευγενής, πρώτος σύζυγος της Βερενίκης Β΄, κόρης τού Μάγα τού Μακεδόνα.

## Βιογραφία
Ήταν γιος τού Αμύντα και μίας -ανώνυμης σε εμάς- μητέρας. Υπηρέτησε ως αξιωματικός στον στρατό τού Αλεξάνδρου Γ΄ τού Μεγάλου. Ο Φίλιππος ήταν διοικητής μίας φάλαγγας στους πολέμους τού βασιλιά και ειδικά τον Μάιο τού 334 π.Χ. στη μάχη τού Γρανικού. Το όνομά του δεν αναφέρεται ρητά στις επόμενες εκστρατείες τού Αλεξάνδρου Γ΄, μπορεί όμως να ταυτοποιηθεί.

Από πληροφορίες τού Πλουτάρχου (*Βίος Πύρρου* 4.4), πριν ο Φίλιππος νυμφευτεί τη Βερενίκη Α΄, ήταν ήδη νυμφευμένος και είχε τέκνα, δεν γνωρίζουμε όμως τα ονόματά τους ή αυτό της συζύγου του. Ο Παυσανίας σχολιάζει τον γάμο του με τη Βερενίκη Α΄: "Ο Φίλιππος ήταν Μακεδόνας, όχι αξιόλογος και ταπεινής καταγωγής". Οι αρχαίες πηγές δεν αναφέρουν κάτι άλλο γι' αυτόν. Όμως πρέπει να ήταν ευγενής και με κοινωνική θέση για να νυμφευτεί τη Βερενίκη Α΄, μικρανιψιά τού Αντίπατρου πανίσχυρου αντιβασιλιά της Αυτοκρατορίας, της οποίας η μητέρα Αντιγόνη ήταν εξαδέλφη τού Κάσσανδρου βασιλιά της Μακεδονίας, γιο τού Αντίπατρου. Η Βερενίκη Α΄ και ο Φίλιππος είχαν γιο τον Μάγα της Κυρήνης.

Ο Φίλιππος απεβίωσε υπό άγνωστες συνθήκες. Έπειτα η Βερενίκη Α΄ με τα τέκνα της ταξίδευσαν στην Αίγυπτο, όπου εισήλθαν στην ακολουθία τής εξαδέλφης τής μητέρας της, τής Ευρυδίκης, 3ης συζύγου τού Πτολεμαίου Α΄ Σωτήρος. Η Ευρυδίκη ήταν αδελφή τού Κάσσανδρου. Εκεί η Βερενίκη Α΄ νυμφεύτηκε τον Πτολεμαίο Α΄ ως 4η σύζυγός του, ο οποίος παραμέλησε την Ευρυδίκη και αποκλήρωσε τους τρεις γιους του από αυτήν. Η Βερενίκη Α΄ έγινε βασίλισσα της Αιγύπτου και μητέρα τού Πτολεμαίου Β΄.
 
Ο Μάγας της Κυρήνης υπηρέτησε ως ιερέας τού Απόλλωνα και αφιέρωσε μία τιμητική επιγραφή, ονομάζοντας τον εαυτό του "επώνυμο ιερέα" και "Μάγα, γιο τού Φιλίππου".

## Οικογένεια
Νυμφεύτηκε πρώτα μία άγνωστου ονόματος γυναίκα και είχε τέκνα.

Έπειτα έκανε δεύτερο γάμο με τη Βερενίκη Α΄, κόρη τού Μάγα του Μακεδόνα, ευγενούς και της Αντιγόνης των Αντιπατριδών και είχε τέκνα:
* Μάγας πριν το 317-250 π.Χ., βασιλιάς της Κυρηναϊκής. Η κόρη του:
** Βερενίκη Β΄ παντρεύτηκε τον Δημήτριο τον Καλό των Αντιγονιδών, πρίγκιπα της Μακεδονίας και μετά τον ανιψιό της Πτολεμαίο Γ΄.
* Αντιγόνη πριν το 317-295 π.Χ., παντρεύτηκε τον Πύρρο Α΄ της Ηπείρου και παιδιά της ήταν:
** Ολυμπιάς Β΄ 3ος αι. π.Χ., αντιβασίλισσα της Ηπείρου.
** Πτολεμαίος 295-272 π.Χ., στρατιωτικός υπό τον πατέρα του.
* Θεοξένα η Πρεσβύτερη πριν το 317-μετά το 289 π.Χ., παντρεύτηκε τον Αγαθοκλή των Συρακουσών και είχε:
** Αρχάγαθος άκμασε το 300 π.Χ., επιστάτης της Κυρηναϊκής.
** Θεοξένα η Νεότερη, άκμασε το 300 π.Χ..

## Πηγές
* 
*  
* 

Κατηγορία:Αρχαίοι Μακεδόνες
Το Κυνήγι του Κόκκινου Οκτώβρη

***Το κυνήγι του Κόκκινου Οκτώβρη*** (αγγλικά: *The Hunt for Red October*) είναι αμερικανική πολεμική δραματική περιπέτεια του 1990 σε σκηνοθεσία Τζον Μακ Τίρναν, βασισμένη στην ομώνυμη νουβέλα του Τομ Κλάνσυ "Το κυνήγι του Κόκκινου Οκτώβρη" του 1984. Πρωταγωνιστούν οι Σον Κόνερι, Άλεκ Μπάλντουιν, Σκοτ Γκλεν και Σαμ Νιλ.

## Υπόθεση
Ένα καινούριο, τεχνολογικά ανώτερο σοβιετικό υποβρύχιο και εξοπλισμένο με πυρηνικό εξοπλισμό με το όνομα Κόκκινος Οκτώβρης ταξιδεύει προς τις αμερικανικές ακτές με κυβερνήτη τον Μάρκο Ράμιους (Σον Κόνερι). Τότε οι αμερικανικές ένοπλες δυνάμεις σημαίνουν κόκκινο συναγερμό, θεωρώντας ότι οι σοβιετικοί σχεδιάζουν επίθεση.

Ένα στέλεχος της CIA, ο πράκτορας Τζακ Ράιαν (Άλεκ Μπάλντουιν), όμως έχει διαφορετική γνώμη: πιστεύει ότι ο Ράμιους σχεδιάζει να αυτομολήσει από τη Σοβιετική Ένωση αλλά έχει ελάχιστες ώρες στη διάθεσή του για να βρει το υποβρύχιο και να το αποδείξει, επειδή οι ρωσικές στρατιωτικές δυνάμεις έχουν ήδη καταλάβει τις προθέσεις του Ράμιους και θα ξεκινήσουν επίσης και αυτές από θάλασσα και αέρα να κυνηγούν τον κυβερνήτη του Κόκκινου Οκτώβρη.

## Διανομή ρόλων
* Σον Κόνερι - Μάρκο Ράμιους 
*Άλεκ Μπάλντουιν - Τζακ Ράιαν
*Σκοτ Γκλεν - Μπαρτ Μανκούζο
*Σαμ Νιλ - Βασίλυ Μπορόντιν

## Παραπομπές


## Εξωτερικοί σύνδεσμοι
* 
*

Κατηγορία:Αμερικανικές ταινίες της δεκαετίας 1990
Κατηγορία:Αμερικανικές πολιτικές θρίλερ ταινίες
Κατηγορία:Αμερικανικές δραματικές ταινίες
Κατηγορία:Αμερικανικές κατασκοπικές ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες γυρισμένες στην Ουάσινγκτον (πολιτεία)
Κατηγορία:Ταινίες γυρισμένες στη Βόρεια Καρολίνα
Κατηγορία:Ταινίες γυρισμένες στην Καλιφόρνια
Κατηγορία:Ταινίες γυρισμένες στο Κονέκτικατ
Κατηγορία:Ταινίες γυρισμένες στην Αγγλία
Κατηγορία:Αγγλόφωνες ταινίες
Κατηγορία:Ταινίες Ψυχρού Πολέμου
Κατηγορία:Ταινίες παραγωγής Paramount Pictures
Κατηγορία:Ταινίες του 1990
Κατηγορία:Ταινίες σε σκηνοθεσία Τζον Μακ Τίρναν
Γιώργος Ηλιακόπουλος

Ο **Γιώργος Ηλιακόπουλος**  (1938-2013), του Χαραλάμπους,  ήταν Έλληνας πολιτικός. Διετέλεσε δήμαρχος Ηρακλείου Αττικής και Νομάρχης Κυκλάδων.

## Βιογραφία
Γεννήθηκε στο Ηράκλειο της Αττικής το 1938 και από πολύ νέος ασχολήθηκε με τα κοινά. Σε ηλικία 23 ετών εντάχθηκε στους κόλπους της Ένωσης Κέντρου.

Στη συνέχεια εξελέγη μέλος του Διοικητικού Συμβουλίου Εμποροϋπολλήλων Αθήνας, ενώ στις 10 Ιουνίου 1967 συνελήφθη από τη χούντα για συμμετοχή στην αντιστασιακή οργάνωση ΔΕΚΑ και καταδικάστηκε σε φυλάκιση 5 ετών. Αποφυλακίστηκε με την αμνηστία που δόθηκε στα τέλη του 1968. Μετά την πτώση της δικτατορίας το 1974 αποτέλεσε ιδρυτικό μέλος του ΠΑΣΟΚ και ανέλαβε γραμματέας της Νομαρχιακής Επιτροπής Βορειοανατολικών προαστίων. Το 1975 εξελέγη δημοτικός σύμβουλος Ηρακλείου Αττικής και στον ίδιο δήμο διατέλεσε πρόεδρος του Δημοτικού Συμβουλίου όταν ήταν δήμαρχος ο Γιώργος Μαστοράκος.

Στις δημοτικές εκλογές του 1978 κέρδισε τη δημαρχία Ηρακλείου, υπηρετώντας από το 1979 ως το 1986, καθώς επανεξελέγη στις δημοτικές εκλογές του 1982.

Τον Ιανουάριο του 1987 διορίστηκε ως Νομάρχης Κυκλάδων, στη θέση της Ελισάβετ Παπαζώη, η οποία έγινε πρέσβειρα στην Αβάνα.

Δύο χρόνια αργότερα, τον Φεβρουάριο του 1989 διορίστηκε Νομάρχης Αρκαδίας υπηρετώντας για 7 μήνες. Τον Σεπτέμβριο του 1989 αντικαταστάθηκε ως νομάρχης Αρκαδίας από τον Γρηγόρη Αποστολάκο.

Απεβίωσε στην Αθήνα στις 24 Μαρτίου 2013 και κηδεύτηκε την μεθεπομένη από το κοιμητήριο του Παλαιού Ηρακλείου. 

## Παραπομπές


Κατηγορία:Δήμαρχοι ελληνικών πόλεων
Κατηγορία:Νομάρχες Κυκλάδων
Κατηγορία:Νομάρχες Αρκαδίας
Μερκάδα Φθιώτιδας

Η **Μερκάδα** είναι ορεινό χωριό του νομού Φθιώτιδας, που ανήκει στον Δήμο Μακρακώμης.

## Τοποθεσία
Βρίσκεται στο όρος Τυμφρηστός σε υψόμετρο 850 περίπου μέτρων, 61 χιλιόμετρα βορειοδυτικά της Λαμίας. Έχει ανατολικό προσανατολισμό και σε περιοχή με πλούσια βλάστηση.

Η έκταση της Μερκάδας είναι μεγάλη και εκτείνεται από τους παραποτάμους του Σπερχειού Τυμφρηστιώτη και Διπόταμο έως τους Αγίους Αποστόλους (παρυφές Βελουχίου), όπου κάθε χρόνο γίνεται το ετήσιο αντάμωμα των Σαρακατσαναίων στη εορτή των Αγίων Αποστόλων.

## Γεωγραφία και βλάστηση
Το έδαφος είναι πολύ εύφορο και αρδεύεται από το Βελούχι. Φημισμένα είναι οι γίγαντες και τα φασόλια Μερκάδας, τα φασολάκια, οι πατάτες και οι ντομάτες.

Τα δάση της Μερκάδας αποτελούνται από έλατα, καστανιές, βελανιδιές και από ένα πευκοδάσος, που δημιουργήθηκε πειραματικά πριν από 40 περίπου χρόνια από το Δασαρχείο Σπερχειάδας.

Το χωριό επίσης διαθέτει περιβόλια με πολλά οπωροφόρα δέντρα όπως κερασιές, καρυδιές, μηλιές, δαμασκηνιές, βαρδακιές και άγριες αχλαδιές.

## Ιστορία
Λόγω της αργιλώδους μορφής του υπεδάφους (κοκκινόχωμα), τα παλαιότερα χρόνια κατασκεύαζαν κεραμίδια σε ειδικούς φούρνους, που έφτιαχναν οι κάτοικοι, σε μία συγκεκριμένη τοποθεσία, την επονομαζομένη «Κεραμαδιό».

Η Μερκάδα αποτέλεσε κέντρο εμπορίου κατά την ισπανική κυριαρχία και από κει προέρχεται το όνομα Μερκάδα, που σημαίνει εμπορική.

## Διοίκηση
Το 1836, ο οικισμός προσαρτάται στον δήμο Τυμφρηστού. Το 1912, ορίζεται ως έδρα της κοινότητας Μερκάδας. Το 1943, ο οικισμός αποσπάται από τον νομό Φθιώτιδος και Φωκίδος και υπάγεται στον νομό Φθιώτιδος.

Το 1997, σύμφωνα με το Σχέδιο «Καποδίστριας», ο οικισμός προσαρτάται στον δήμο Αγίου Γεωργίου Τυμφρηστού, ενώ το 2010, με το Πρόγραμμα «Καλλικράτης», προσαρτάται στον δήμο Μακρακώμης.

Το χειμώνα έχει λιγοστούς κατοίκους (50 οικογένειες), αλλά το καλοκαίρι ο πληθυσμός αυξάνεται από παραθεριστές.

Τα τελευταία χρόνια έχει αναπτυχθεί ο χειμερινός τουρισμός, καθώς σε κοντινή απόσταση βρίσκεται το χιονοδρομικό κέντρο Καρπενησίου.

## Παραπομπές


Κατηγορία:Δήμος Μακρακώμης
Κατηγορία:Χωριά της περιφερειακής ενότητας Φθιώτιδας